Vadovaujamės principu, kad kiekvienas asmuo yra unikalus ir ypatingas, todėl ir priemonės, ypač sensorinės, turi būti pritaikytos kiek įmanoma labiau prie individualių poreikių.
Atidžiai išanalizavus situaciją Lietuvoje, tapo aišku, kad trūksta ne tik individualizuotų pasunkintų priemonių, bet ir informacijos apie jas. Pirmiausia, mums svarbu prisidėti prie žinių, prie suvokimo, kokie būna sutrikimai ir kaip galima padėti. Labai svarbu jaustis taip, kad būtų kuo mažiau kliūčių dalyvauti kasdieniame gyvenime.
„Penkių pojūčių” specialistai sumodeliavo kiekvieną priemonę pagal geriausius pasaulinius pavyzdžius bei siūlo bent po kelis audinio, užpildo, susegimo variantus. Turint sensorinį jautrumą yra itin svarbu jaustis patogiai.
Kiekvienas Jūsų užsakymas priimamas su atidumu ir įsipareigojimu kokybiškai pagaminti priemonę. Tik gavus Jūsų pilną užsakymą, su visais pasirinkimais ir duomenimis, pradedame siuvimo procesą.
Audiniai ir užpildai kruopščiai atrinkti, išbandyti, patikrinti ir aprašyti.